open-index/open-wikipedia-markdown huggingface dataset:
பராக்பூர் கிளர்ச்சி

**பராக்பூர் கிளர்ச்சி** (**Barrackpore mutiny**) கொல்கத்தா அருகில் இருந்த பரக்பூர் இராணுவ பாசாறையில் இருந்த ஆங்கிலேய இராணுவ அதிகாரிகளுக்கு எதிராக   இந்தியச் சிப்பாய்கள், நவம்பர் 1824ல் நடத்திய கிளர்ச்சியாகும்.

## கிளர்ச்சிக்கான காரணங்கள்
முதலாம் ஆங்கிலேய-பர்மியப் போரில் (1824–26) கலந்து கொள்வதற்காக, போர்க்கப்பல்கள் மூலம் கடல் கடந்து பர்மா செல்வதற்கு, இந்து சமய சிப்பாய்கள், தங்கள் இந்து சமயம் மற்றும் சமூக பழக்க வழக்கங்களின் படி பாவம் எனக்கருதி வன்மையாக மறுத்தனர். இக்காரணத்தை ஆங்கிலேய படைத்தலைவர்கள் ஏற்க மறுத்து, கட்டாயாமாக  கடல் கடந்து கப்பல்கள் மூலம் பர்மா செல்ல இந்தியச் சிப்பாய்களுக்கு   உத்தரவிட்டனர். இதனால் இந்தியச் சிப்பாய்கள், பிரித்தானிய இராணுவ அதிகாரிகள் மீது சினம் கொண்டனர். 

எனவே கடல் கடந்து பர்மா செல்ல மறுத்த இந்தியச் சிப்பாய்கள், ஆங்கிலேய இராணுவ அதிகாரிகளுக்கு எதிராக பிண்டி திவாரி  தலைமையில் கிளர்ச்சி செய்தனர். 

நவம்பர் 1-2 1824ல் நடைபெற்ற கிளர்ச்சியின் போது, இந்தியச் சிப்பாய்கள் மீது பீரங்கி தாக்குதல் தொடுத்து 180 பேரைக் கொன்று ஆங்கிலேயப் படைத்தலைவர்கள் கிளர்ச்சியை அடக்கினர். கிளர்ச்சிக்குப் பின்னர் 12 இந்தியச் சிப்பாய்களை தூக்கிலிட்டனர். மேலும் பிறர்க்கு ஆயுள் தண்டணை விதித்தனர்.  47வது படைப்பிரிவு கலைக்கப்பட்டு, இந்திய சிப்பாய்களின் அதிகாரிகளான சுபேதார்களை பணி நீக்கம் செய்தனர். ஆங்கிலேய அதிகாரிகளை பிற படைப்பிரிவுகளுக்கு மாற்றினர்.

## நினைவுச்சின்னம்

பராக்பூர் கிளர்ச்சிக்கு தலைமை தாங்கி, பின்னர் தூக்கிலிடப்பட்ட  பிண்டி திவாரியின் நினைவாக, அவர் தூக்கிலிடப்பட்ட இடத்தில் அவரது நினைவை போற்றும் விதத்தில் கோயில் ஒன்றை அமைத்தனர். 

## இதனையும் காண்க
* வேலூர் சிப்பாய் எழுச்சி
* சிப்பாய்க் கிளர்ச்சி, 1857

## மேற்கோள்கள்

## ஆதாரங்கள்

* 
* 
* 
* 
* 
* 
* 
* 
* 
* 
* 
* 
* 

## மேலும் படிக்க
* 
* 
* 

பகுப்பு:இந்திய விடுதலைப் போராட்டம்
பகுப்பு:1824 நிகழ்வுகள்
பகுப்பு:பிரித்தானியக் கிழக்கிந்தியக் கம்பனி
பகுப்பு:இந்தியப் போர்கள்
உலக இயன்முறை மருத்துவ தினம்

**உலக இயன்முறை மருத்துவ தினம்** உலகளவில் உள்ள இயன்முறை மருத்துவர்களால் கொண்டாடப்படுகிறது. இத் துறையை சார்ந்தவர்கள் மக்களிடையே இயன்முறை மருத்துவத்தைப்பற்றி அதன் நன்மைகளையும் நுட்பங்களையும்  எடுத்து சொல்கின்றனர். மக்களுக்கு  உடலியக்கம், தசை பலம் பாதுகாத்தல், உடல் ஆரோக்கியம், மூட்டசைவு என பல விசயங்களையிப்பற்றி விழிப்புணர்வு வழங்கப்படுகிறது. உலக இயன்முறை மருத்துவ தினம் செப்டம்பர் மாதம் 8ஆம் நாள் அனுசரிக்கப்படுகிறது. இயன்முறை மருத்துவத்திற்கான உலகக் கூட்டமைப்பு மூலம் 1996 ஆம் ஆண்டிலிருந்து இது கொண்டாடப்படுகிறது.

## மேற்கோள்கள்

பகுப்பு:இயன்முறை மருத்துவம்
அன்னை ஆயிஷா கலை அறிவியல் மகளிர் கல்லூரி

**அன்னை ஆயிஷா கலை அறிவியல் மகளிர் கல்லூரி**  பெரம்பலூர் மாவட்டம் வாலிகண்டபுரத்தில் உள்ள ஒரு கலை அறிவியல் மகளிர் கல்லூரி ஆகும்.இது 2016 ஆம் ஆண்டு நிறுவப்பட்டது. இக்கல்லூரி பாரதிதாசன் பல்கலைக்கழகத்துடன் இணைந்துள்ளது. இந்த கல்லூரி கலை மற்றும் அறிவியல் ஆகியவற்றில் பல்வேறு படிப்புகளை வழங்குகின்றது.

அன்னை ஆயிஷா கலை அறிவியல் மகளிர் கல்லூரி லெப்பைக்குடிக்காடு சங்கம் அறக்கட்டளையின் ஒரு கல்வி நிறுவனமாகும். பெண் கல்வியாளர்களை ஊக்குவிக்கும் வகையில் 2016 ஆம் ஆண்டில் நிறுவப்பட்டது.. 

## துறைகள்
# இளங்கலை தமிழ்
# இளங்கலை ஆங்கிலம்
# இளங்கலை கணினி அறிவியல்
# இளங்கலை கணிதம் 
# இளங்கலை ஊட்டச்சத்து மற்றும் உணவு கட்டுப்பாடு
# இளங்கலை வியாபார நிர்வாகம்
# இளங்கலை வணிகவியல்

## ஆதாரங்கள்

பகுப்பு:பெரம்பலூர் மாவட்டத்திலுள்ள கல்வி நிலையங்கள்
பகுப்பு:இந்தியாவில் உள்ள இசுலாமியக் கல்லூரிகள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
பகுப்பு:பெரம்பலூர் மாவட்டத்திலுள்ள மகளிர் பல்கலைக்கழகங்களும் கல்லூரிகளும்
நியாயப் பிரவேசம்

**நியாயப்பிரவேசம்** சமக்கிருதத்திலுள்ள ஒரு பௌத்த தருக்க நூல் ஆகும். இந்நூல் சீன, திபெத்திய மொழிகளில் மொழிபெயர்க்கப்பட்டுள்ளது. நியாயப் பிரவேசத்தை இயற்றியவர் திண்ணாகர் என்று கருதப்படுகின்றது . ஆனால் அதனை மறுக்கும் துச்சி சங்கராசுவாமின் என்று கருதுகின்றார். நியாயப் பிரவேசத்தை ஆனந்த் சங்கர் துருவா பதிப்பித்துள்ளார். மணிமேகலை காப்பியம், நியாயப் பிரவேசத்தைப் பின்பற்றித் தோன்றியது என்று கருதப்படுகிறது. 

## மேற்கோள்கள்

பகுப்பு:சமசுகிருத நூல்கள்
பகுப்பு:பௌத்த இலக்கியங்கள்
தனலட்சுமி சீனிவாசன் மகளிர் கலை அறிவியல் கல்லூரி, பெரம்பலூர்

**தனலட்சுமி சீனிவாசன் மகளிர் கலை அறிவியல் கல்லூரி** பெரம்பலூர் மாவட்டத்தில் துறையூர் சாலையில் செஞ்சேரி எனும் இடத்தில் அமைந்துள்ளது. 1994 ஆம் ஆண்டு முதல் சீனிவாசன் அறநெறி மற்றும் கல்வி அறக்கட்டளையால் நடத்தப்படுகிறது.
. 

## துறைகள்
## இளங்கலை
* இளங்கலை ஆங்கிலம்
* இளங்கலை வியாபார நிர்வாகம்
* இளங்கலை வணிகவியல்
* இளங்கலை கணினி பயன்பாட்டியல்
* இளங்கலை வணிகவியல் & கணினி பயன்பாட்டியல்
* இளங்கலை தமிழ் இலக்கியம்
* இளங்கலை உயிர்வேதியியல்
* இளங்கலை உயிரிதொழில்நுட்பவியல்
* இளங்கலை வேதியியல்
* இளங்கலை கணினி அறிவியல்
* இளங்கலை கணிதம்
* இளங்கலை நுண்ணுயிரியல்
* இளங்கலை இயற்பியல்
* இளங்கலை நாகரீக தொழில்நுட்பம் மற்றும் ஆடை வடிவமைப்பு 
* இளங்கலை ஊட்டச்சத்து & உணவுமுறை
* இளங்கலை மருத்துவமனை நிர்வாகம்
* இளங்கலை தடய அறிவியல்
* இளங்கலை உணவு தொழில்நுட்பம் மற்றும் தரக் கட்டுப்பாடு
* இளங்கலை உளவியல்
* இளங்கலை வியாபார நிர்வாகம், விமான மேலாண்மை

## முதுகலை
* முதுகலை தமிழ்
* முதுகலை ஆங்கிலம்
* முதுகலை வியாபார நிர்வாகம்
* முதுகலை கணினி பயன்பாட்டியல்
* முதுகலை உயிர்வேதியியல்
* முதுகலை வணிகவியல்
* முதுகலை உயிரிதொழில்நுட்பவியல்
* முதுகலை வேதியியல்
* முதுகலை கணினி அறிவியல்
* முதுகலை கணிதம்
* முதுகலை நுண்ணுயிரியல்
* முதுகலை இயற்பியல்
* முதுகலை வணிகவியல் & கணினி பயன்பாட்டியல்

## ஆதாரங்கள்

பகுப்பு:பெரம்பலூர் மாவட்டத்திலுள்ள கல்வி நிலையங்கள்
பகுப்பு:பாரதிதாசன் பல்கலைக்கழக இணைவுக்கல்லூரிகள்
இயன்முறை மருத்துவத்திற்கான உலகக் கூட்டமைப்பு

இயன்முறை மருத்துவத்திற்கான உலகக் கூட்டமைப்பு (**[[ஆங்கிலம்]]:WCPT**) 1951 ஆம் ஆண்டு உருவாக்கப்பட்டது. இது இயன்முறை மருத்துவத்திற்கான உலகின் ஒற்றைக்குரல் ஆகும். இதில் மொத்தம் 129க்கும் மேற்பட்ட உலக நாடுகள் உறுப்பினராக உள்ளன. இதன் மூலம் 600000 இயன்முறை மருத்துவர்கள் உலகமுழுவதும் அறியப்படுகின்றனர்.

இயன்முறை மருத்துவத்திற்கான உலகக் கூட்டமைப்பு இயன்முறை மருத்துவ வளர்ச்சிக்கும் உலகளாவிய சுகாதாரத்திற்காகவும் இயங்குகிறது. இக் கூட்டமைப்பு தனி மனித உயரிய தரமான சுகாதாரம் மற்றும் அறிவியல் சார்ந்த மருத்துவ ஆராய்வு, வைத்தியம் வழங்குதல் முதலியவற்றை நெறிப்படுத்துகிறது.

இது ஒரு இலாப நோக்கற்ற அமைப்பு ஆகும். மேலும் ஐக்கிய இராஜ்யத்தில்  பதிவு பெற்ற கூட்டமைப்பு ஆகும். மேலும் இது 1952 ஆம் ஆண்டு முதல்   உலக சுகாதார அமைப்பு மூலம் அங்கீகரிக்கப்பட்ட அமைப்பாக இருந்து வருகிறது.

## வரலாறு மற்றும் வளர்ச்சி

1951 ஆம் ஆண்டு 11 நிறுவன உறுப்பினர்களான ஆஸ்திரேலியா, கன்னடா, டென்மார்க், பின்லாந்து, பெரிய பிரித்தானியா, நியூஸிலாந்து, நார்வே, தென் ஆப்பிரிக்கா, மேற்கு ஜெர்மனி, ஸ்வீடன் மற்றும் அமெரிக்க ஐக்கிய நாடுகள் ஆகிய நாடுகள் ஒருங்கிணைந்து இந்த கூட்டமைப்பை உருவாக்கினர்.

முதல் சர்வதேச கூட்டமும் இரண்டாவது பொதுக்கூட்டமும் 1953 ஆம் ஆண்டு ஐக்கிய இராச்சியம் நாட்டின் லண்டன் நகரில் நடந்தது. இதில் முதல் செயற்குழு தேர்ந்தெடுக்கப்பட்டது.

**இயன்முறை மருத்துவத்திற்கான உலகக் கூட்டமைப்பு** துறை சார்ந்த வளர்ச்சி அறிக்கை மற்றும்   கல்வியியல் வழிகாட்டுதல் வழங்குகிறது. இது ஐந்து மண்டல அமைப்புகளாக வளர்ச்சி அடைந்துள்ளது. மேலும் சர்வதேச இயன்முறை மருத்துவ  அமைப்புகளுடன் இணைந்துள்ளது. இதன் துணை அமைப்புகளாக 12 அங்கீகரிக்கப்பட்ட அமைப்புகள் உள்ளன.
## கூட்டங்கள்
இயன்முறை மருத்துவத்திற்கான உலகக் கூட்டமைப்பின் கூட்டங்கள் இரண்டு வருடத்திற்கு ஒரு முறை நடத்தப்படுகிறது. இயன்முறை மருத்துவத்திற்கான உலகக் கூட்டமைப்பின் கூட்டம் இயன்முறைமருத்துவத்தின் சர்வதேச அளவில் நடத்தப்படும் பெரிய கூட்டமான இதில் இயன்முறைமருத்துவர்கள், துறை சார்ந்த மருத்துவர்கள், ஆசிரியர்கள், ஆராய்ச்சியாளர்கள், மேலாளர்கள் மற்றும் கொள்கை தயாரிப்பாளர்களின்  ஒருங்கிணைப்பு ஆகும். மேலும் இது துறை சார்ந்த வளர்ச்சி முன்னேற்றம் மற்றும் நடப்பு நிகழ்வுகள் ஆகியன பற்றி விவாதிக்கும் கூட்டம் ஆகும்.
இயன்முறை மருத்துவத்திற்கான உலகக் கூட்டமைப்பின் கூட்டம் 2021 ஆம் ஆண்டு ஐக்கிய அரபு அமீரகம் நாட்டில் உள்ள துபாய் நகரில் நடைபெற உள்ளது.
### முந்தைய கூட்டங்கள்
*2019 செனிவா,சுவிட்சர்லாந்து-(நடவடிக்கை)
*2017 கேப் டவுன், தென் ஆப்பிரிக்கா – (நடவடிக்கை)
*2015 சிங்கப்பூர் – (நடவடிக்கை)
*2011  ஆம்ஸ்டர்டாம், நெதர்லாந்து – (நடவடிக்கை )
*2007  வான்கூவர், கன்னடா – (நடவடிக்கை )
*2003  பார்செலோனா, ஸ்பெயின் – (நடவடிக்கை )
*1999  யோக்கோகாமா, ஜப்பான்
*1995  வாஷிங்டன், ஐக்கிய அமெரிக்க நாடுகள்
*1991  லண்டன், ஐக்கிய இராச்சியம்
*1987  சிட்னி, ஆஸ்திரேலியா
*1982  ஸ்டாக்ஹோம், ஸ்வீடன்
*1978  டெல் அவீவ், இஸ்ரேல்
*1974  மொண்ட்ரியால், கன்னடா
*1970  ஆம்ஸ்டர்டாம், நெதர்லாந்து
*1967  மெல்போர்ன், ஆஸ்திரேலியா
*1963  கோபனாவன், டென்மார்க்
*1959  பாரிஸ், பிரான்ஸ்
*1956  நியூயார்க், ஐக்கிய அமெரிக்க நாடுகள்
*1953  லண்டன், ஐக்கிய இராச்சியம்

## மேற்கோள்கள்

பகுப்பு:இயன்முறை மருத்துவம்
பகுப்பு:இயன்முறைமருத்துவ அமைப்புகள்
கைத்தறி நகர்

**கைத்தறி நகர்** என்பது மதுரை மாவட்டம்,  திருப்பரங்குன்றம் வட்டம், திருப்பரங்குன்றம் ஊராட்சி ஒன்றியம், நிலையூர் 1 பிட் ஊராட்சியில் அமைந்த,  சௌராட்டிர கைத்தறி கூட்டுறவு நெசவாளர்கள் சங்க உறுப்பினர்களுக்கான குடியிருப்புகள் ஆகும்.  இதன் அஞ்சல் சுட்டு எண் 625005 ஆகும்.

இராமகிருஷ்ணா நெசவாளர்கள் கூட்டுறவு சங்கத்தின் தலைவரும், முன்னாள மதுரை கிழக்கு சட்டமன்றத் தொகுதியின் சட்டமன்ற உறுப்பினருமான கே. எஸ். ராமகிருஷ்ணன் அவர்களது முயற்சியால், தமிழ்நாடு அரசு கைத்தறித்துறை  நிதியுதவியுடன்  1985ல் நிறுவப்பட்ட கைத்தறி நகரில், கீழ்கண்ட எட்டு நெசவாளர்கள் கூட்டுறவு சங்கங்களின் உறுப்பினர்களுக்காக, தலா 3 செண்ட் நிலத்தில் ஓட்டு வீடுகள்  கட்டி வழங்கப்பட்டன. அவைகள்:

# இராமகிருஷ்ணா கூட்டுறவு  நெசவாளர்கள் சங்க காலனி
# இராதகிருஷ்ணன் நெசவாளர் கூட்டுறவு சங்க காலனி
# மாருதி நெசவாளர் கூட்டுறவு சங்க காலனி
# நடனகோபாலநாயாகி நெசவாளர் கூட்டுறவு சங்க காலனி
# பகத்சிங் கூட்டுறவு  நெசவாளர்கள் சங்க காலனி
# அங்கயற்கண்ணி கூட்டுறவு  நெசவாளர்கள் சங்க காலனி
# நேரு கூட்டுறவு  நெசவாளர்கள் சங்க காலனி 
# பாலாஜி கூட்டுறவு  நெசவாளர்கள் சங்க காலனி

## அமைவிடம்
திருப்பரங்குன்றம் மலையின் பின்புறத்தின் அமைந்த கைத்தறி நகர், மதுரை பெரியார் பேருந்து நிலையத்திலிருந்து  அவனியாபுரம் வழியாக 11 கி.மீ. தொலைவிலும்; மாட்டுத்தாவணி பேருந்து நிலையத்திலிருந்து  அவனியாபுரம் வழியாக 19 கி.மீ. தொலைவிலும்,  ஆரப்பாளையம் பேருந்து நிலையத்திலிருந்து பழங்காநத்தம் வழியாக 12 கி.மீ. தொலைவிலும், திருப்பரங்குன்றத்திலிருந்து 3.8 கி.மீ. தொலைவிலும் உள்ளது.

## அரசியல்
நிலையூர் 1 பிட் ஊராட்சியில் அமைந்த கைத்தறி நகர், திருப்பரங்குன்றம் சட்டமன்றத் தொகுதிக்கும், விருதுநகர் மக்களவைத் தொகுதிக்கும் உட்பட்டது.

## பண்பாடு, நாகரிகம்
கைத்தறி நகர் அனைத்து சௌராட்டிரா மக்கள் பேச்சு வழக்கில் சௌராட்டிர மொழியினை பேசுகின்றனர். மேலும் இம்மக்கள் தமிழ் மொழியில் நன்கு எழுதவும், பேசவும் செய்கின்றனர்.  கைத்தறி நகர் பாலாஜி நெசவாளர்கள் சங்க காலனியில் அமைந்த பாலாஜி வெங்கடேசப் பெருமாள் கோயில் மற்றும் அங்கயற்கண்ணி நெசவாளர்கள் கூட்டுறவு சங்க காலனியில் அமைந்த அங்கயற்கண்ணி கோயில் புகழ் பெற்றது.

## அருகமைந்த ஊர்கள்
கைத்தறி நகரை சுற்றிலும் திருப்பரங்குன்றம், நிலையூர், வடபழஞ்சி,  ஹார்விப்பட்டி, திருநகர், கூத்தியார்குண்டு, பெருங்குடி, தனக்கன்குளம் மற்றும்  கருவேலம்பட்டி, தோப்பூர் மற்றும்கப்பலூர் போன்ற ஊர்கள் உள்ளது.

## வங்கி மற்றும் அஞ்சலகம்
* கனரா வங்கி, நிலையூர் கிளை
* துணை அஞ்சலகம், நிலையூர்

## அருகமைந்த கல்வி நிலையங்கள்
* என். கே. குப்பையன் நடுநிலைப் பள்ளி
* தியாகராசர் பொறியியல் கல்லூரி
* தியாகராசர் மேலான்மைக் கல்லூரி
* சௌராஷ்டிரா கல்லூரி
* சரஸ்வதி நாராயணன் கல்லூரி

## போக்குவரத்து
அனுப்பானடி மற்றும் மதுரை பெரியார் பேருந்து நிலையத்திலிருந்து  நகரப் பேருந்துகள் கைத்தறி நகருக்கு செல்கிறது.

### பேருந்து நிலையம்
கைத்தறி நகருக்கு அருகமைந்த பேருந்து நிலையம், திருப்பரங்குன்றத்தில் உள்ளது.

### தொடருந்து நிலையம்
கைத்தறி நகரிலுருந்து 3 கி.மீ. தொலைவில் திருப்பரங்குன்றம் தொடருந்து நிலையம்  உள்ளது.

### வானூர்தி நிலையம்
கைத்தறி நகரிலிருந்து மதுரை பன்னாட்டு வானூர்தி நிலையம் 9 கி.மீ. தொலைவில் உள்ளது.

## இதனையும் காண்க
* நிலையூர் 1 பிட் ஊராட்சி
* நிலையூர் 2 பிட் ஊராட்சி

## மேற்கோள்கள்


## வெளி இணைப்புகள்
* விக்கிமேபியாவில் கைத்தறி நகர்

பகுப்பு:மதுரை மாவட்டம்
பாண்டியன் ஸ்டோர்ஸ் (தொலைக்காட்சித் தொடர்)

**பாண்டியன் ஸ்டோர்ஸ்** என்பது  விஜய் தொலைக்காட்சியில் அக்டோபர் 1, 2018 ஆம் ஆண்டு முதல் திங்கள் முதல் சனி வரை இரவு 8 மணிக்கு ஒளிபரப்பான தொலைக்காட்சி நாடகத் தொடர் ஆகும்.

இது அண்ணன் தம்பிகள் 4 பேரைச் சுற்றி அமையும் கதைக்களம் ஆகும். இந்த தொடரில் ஸ்டாலின், சுஜிதா, குமரன் தங்கராஜன், வெங்கட் ரங்கநாதன், சித்ரா, ஹேமா ராஜ்குமார்,  சரவணன் விக்ரம் மற்றும் பலர் நடித்திருந்தனர்.

இந்த தொடரின் இறுதி அத்தியாயம் 28 அக்டோபர் 2023 அன்று ஒளிபரப்பப்பட்டு, 1,348 அத்தியாயங்களுடன் நிறைவு பெற்றது.
இந்த தொடரின் இரண்டாம் பாகம் **பாண்டியன் ஸ்டோர்ஸ்: தந்தை சொல் மிக்க மந்திரம் இல்லை** என்ற பெயரில் 30 அக்டோபர் 2023 ஒளிபரப்பாகிறது.

## கதைச்சுருக்கம்
பாண்டியன் ஸ்டோர்ஸ் என்னும் மளிகை கடை ஒன்றை நடத்தி வருகின்றனர் அண்ணன், தம்பி நால்வர். இந்த குடும்பத்தின் மூத்த மருமகள் தனலட்சுமி. அனைவரையும் அன்பால் அரவணைப்பவர். தன் கணவரின் தம்பிகளை, தன் பிள்ளைகள் போல் பார்த்துக் கொள்வார். இந்த குடும்பத்தில் மற்ற மருமகளாக வரும் மீனா, முல்லை ஆகியோரால் இவர்களின் மகிழ்ச்சியும், ஒற்றுமையும் நீடிக்குமா? என்பதுதான் இந்த தொடரின் கதை.

## நடிகர்கள்
### முதன்மை கதாபாத்திரங்கள்
* ஸ்டாலின் - சத்தியமூர்த்தி பாண்டியன் (மூர்த்தி)
* சுஜிதா - தனலட்சுமி சத்தியமூர்த்தி (தனம்)
* வெங்கட் ரங்கநாதன் - ஜீவானந்தம் (ஜீவா)
* குமரன் தங்கராஜன் - கதிரவன் (கதிர்)
* ஹேமா ராஜ்குமார் - மீனாட்சி ஜீவானந்தம் (மீனா)
* சித்ரா (2018-2020) → காவியா - முல்லை கதிர்
* சரவணன் விக்ரம் - கண்ணன்

### துணைக் கதாபாத்திரங்கள்
* ஷீலா - லட்சுமி (சத்தியமூர்த்தி, ஜீவா, கதிர், கண்ணன் ஆகியோரின் தாய்)
* சாந்தி வில்லியம்ஸ் - "பிள்ளையார் பட்டி" பார்வதி (முல்லையின் தாய்)   
* ரோசரி - முருகநாதன் (முல்லையின் தந்தை)
* சுமங்கலி - காமாட்சி (தனலட்சுமி அம்மா)
* டேவிட் சாலமன் - ராஜா (தனலட்சுமியின் சகோதரன்)
* கம்பம் மீனா செல்லமுத்து - கஸ்தூரி
* சத்யா சாய் - மெஹருன்னிசா (430-)

## சிறப்புத் தொடர்கள்
* மீனாவின் வளைகாப்பு நிகழ்வு தனித் தொடராக ஒளிபரப்பானது. அதில் விஜய் டிவியின் மற்ற திரைத்தொடர்களில் நடித்த நடிகைகள் சிறப்புத் தோற்றத்தில் பங்கேற்றனர்.
* ஜீவா - மீனா ஆகியோரின் குழந்தைக்கு பெயரிடும் நிகழ்வும் தனித்தொடராக ஒளிபரப்பானது.
* பாரதி கண்ணம்மா திரைத்தொடரின் கதாப்பாத்திரங்கள் ஐந்து நாட்கள் இத்தொடரில் தோன்றினர்.
* ராஜா ராணி திரைத்தொடரில், மீனாவும் முல்லையும் பங்கேற்றதாக காட்சிகள் அமைக்கப்பட்டா.

## நேர அட்டவணை
இந்த தொடர் 1 அக்டோபர் 2018 முதல் 21 ஜூன் 2019 வரை திங்கள் முதல் வெள்ளி வரை இரவு 10 மணிக்கு ஒளிபரப்பானது. பிக் பாஸ் தமிழ் 3 என்ற நிகழ்ச்சிக்காக 24 ஜூன் 2019 முதல் இரவு 8 மணிக்கு நேரம் மாற்றப்பட்டு ஒளிபரப்பாகி வருகின்றது.

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## வேறு மொழிகளில் மறுதயாரிப்பு

## விருதுகளும் பரிந்துரைகளும்

## மேற்கோள்கள்

## வெளி இணைப்புகள்
*Pandian Stores ஹாட் ஸ்டார்
* 

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:மறு ஆக்கம் செய்யப்பட்ட தமிழ்த் தொலைக்காட்சி தொடர்கள்
பகுப்பு:2023 இல் நிறைவடைந்த தமிழ்த் தொலைக்காட்சி நிகழ்ச்சிகள்
சூரியக் கோயில், ஜாம்நகர்

**கோப் சூரியக் கோயில்** (**Gop temple**) இந்தியாவின் குஜராத் மாநிலத்தில், சௌராஷ்டிர தீபகற்பத்தில் அமைந்த ஜாம்நகர் மாவட்டத்தின் ஜாம்ஜோத்பூர் தாலுக்காவில், சின்வாரி கிராமத்தில் அமைந்த இக்கோயில்  கிபி 525-550களில் கட்டப்பட்டு சூரிய தேவனுக்கு அர்ப்பணிக்கப்பட்ட கோயிலாகும்.   இக்கோயில் 23 அடி உயர கோபுரம் கொண்டது. தற்போது இக்கோயில் சிதிலமடைந்த நிலையில் உள்ளது.  

இக்கோயில் கோப் மலையின் தென்மேற்கில் வர்த்து ஆற்றின் கரையில் அமைந்துள்ளது.

## இதனையும் காண்க
*சூரியன் கோயில், குஜராத்
* கொனார்க் சூரியன் கோயில், ஒடிசா
* மார்தாண்ட சூரியன் கோயில், காஷ்மீர்
* சூரியனார் கோவில், ஆடுதுறை, தமிழ்நாடு
* அரசவல்லி சூரியன் கோயில், ஸ்ரீகாகுளம், ஆந்திரப் பிரதேசம்
* சூரிய மதம்
* ராணியின் கிணறு

### மேற்கோள்கள்

சூரியக் கோயில்கள்

பகுப்பு:இந்திய இந்துக் கோயில்கள்
பகுப்பு:ஏழாம் நூற்றாண்டு இந்துக் கோயில்கள்
பகுப்பு:குசராத்தில் சுற்றுலாத்துறை
பகுப்பு:குஜராத்திலுள்ள இந்து கோயில்கள்
பகுப்பு:ஜாம்நகர் மாவட்டம்
இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2018–19

இந்தியத் துடுப்பாட்ட அணி ஆத்திரேலியாவில் 2018 நவம்பர் முதல் நான்கு தேர்வுப் போட்டிகளிலும், மூன்று ஒருநாள் போட்டிகளிலும், மூன்று இருபது20 போட்டிகளிலும் விளையாடியது.

இந்தியாவிற்காக மட்டுப்படுத்தப்பட்ட ஓவர் போட்டிகளில் வழமையாக குச்சக் காப்பாளராக விளையாடும் மகேந்திரசிங் தோனி இம்முறை இ20 போட்டித் தொடரில் விளையாடத் தேர்ந்தெடுக்கப்படவில்லை. அவருக்குப் பதிலாக, ரிஷப் பந்த் குச்சக்காப்பாளராக விளையாடினார். இ20 தொடர் 1–1 என்ற கணக்கில் சமமாக முடிந்தது.

தேர்வுத்தொடரை இந்தியா 2–1 என்ற கணக்கில் வென்றது. ஆத்திரேலியாவில் தேர்வுத்தொடரை இந்தியா வென்றது இதுவே முதல தடவையாகும். பன்னாட்டு ஒருநாள் தொடரை இந்தியா 2-1 என்ற கணக்கில் வென்றது.

## அணிகள்

மிட்செல் ஸ்டார்க் ஆத்திரேலியாவின் இ20 அணியில் மூன்றாவது ஆட்டத்தில் சேர்க்கப்பட்டார். பில்லி இசடான்லேக் காயம் காரணமாக விலகினார்.

## இ20ப தொடர்
### 1-வது இ20ப

### 2-வது இ20ப

### 3-வது இ20ப

## தேர்வுத் தொடர்
### 1-வது தேர்வு

### 2-வது தேர்வு

### 3 ஆவது தேர்வு

### 4-வது தேர்வு

## ஒருநாள் தொடர்
### 1-வது ஒருநாள்

### 2-வது ஒருநாள்

### 3-வது ஒருநாள்

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:2018 இல் விளையாட்டுகள்
பகுப்பு:2019 இல் விளையாட்டுகள்
பகுப்பு:ஆத்திரேலியாவில் துடுப்பாட்டம்
பகுப்பு:இந்தியாவில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
போலிகுலர் லுமேன்

**போலிகுலர் லுமேன்** (*Follicular lumen*) என்பது தைராய்டு சுரப்பிக்குள்  உள்ள போலிக்கல் என்றழைக்கப்படும் நுண்குமிழுக்குள் காணப்படும் மூடப்பட்ட குழியைக் குறிக்கும். இக்குழியானது அடர்த்தியான தைரோகுளோபின் எனப்படும் கூழ்மத்தால் நிரப்பப்பட்டுள்ளது. 

நுண்நோக்கி அளவில் தைராய்டு சுரப்பியில் போலிக்கல் எனப்படும் நுண்குமிழ்கள், போலிக்கல் செல்கள், பாராபோலிக்கல் செல்கள் என்ற மூன்று பகுதிகள் காணப்படுகின்றன. 1664 ஆம் ஆண்டு கியோப்ரி வெப்சிடெர்சன் இதைக் கண்டுபிடித்தார் . 

## மேற்கோள்கள்
 

பகுப்பு:அகச்சுரப்பித் தொகுதி
பறவை வாழ்க்கை

**பறவை வாழ்க்கை** (*Bird Life*) என்னும் புத்தகம் ஆத்திரேலியா பறவையியல் ஆய்வாளர் இயான் ரௌலி என்பவரால் எழுதப்பட்டது. மேலும் இது ஆத்திரேலிய இயற்கையியலாளர் நூலகத் தொடரின் ஒரு பகுதியாக கோலின்சு(ஆத்திரேலியா) என்பவரால் 1975- இல் வெளியிடப்பட்டது. ஆக்டவா வடிவத்தில்(224 x150 mm) இப்புத்தகம் 284 பக்கங்களூடன், பழுப்பு நிற  துணி மேலட்டையுறையால் பிணையப்பட்டு  வெளியிடப்பட்டது. சுப்பேர்ப் ஃபரி-ரென் ஓவியத்தால் புத்தகம் விளக்கப்பட்டுள்ளது. இப்புத்தகம் பல புகைப்படங்களாலும், படங்களாலும்,வரைப்படங்களாலும் விளக்கப்பட்டு, ’’எனக்கு பறவைகள் மீது ஆர்வத்தை தூண்டிய என் தந்தை டங்கன் ரௌலேவுக்கு ” என்ற கூற்றுடன் ஆசிரியரால் அர்ப்பணிக்கப்பட்டுள்ளது.

## மேற்கோள்கள்

* 
* 

பகுப்பு:பறவை நூல்கள்
கபாலீசுவரி கோயில்

[thumb|[படிமம்:Kabaleeshwari (22).jpg|thumb]]

**கபாலீசுவரி கோயில்** என்பது தமிழ்நாடு மாநிலத்தின் கடலூர் மாவட்டத்தில் அமைந்துள்ள ஓர் அம்மன் கோயில் ஆகும்.
## அமைவிடம்
கடலூர் மாவட்டம், சிதம்பரம் தாலுக்கா மதுராந்தக நல்லூரில் எழுந்தருளியுள்ள அருள்மிகு ஸ்ரீ கபாலீஸ்வரி அம்மன் வீற்றிருக்கும் கோயில் இப்பகுதியில் அமைந்துள்ளது.
## விபரங்கள்
ஸ்ரீ கபாலீஸ்வரி திருக்கோயிலில் கி.பி.1967 முதல் கடந்த 51 ஆண்டுகளுக்கும் மேலாக தினசரி பூஜைகள் நடந்து வருகின்றது.
இந்தக் கோயிலில் பிரதி மாதம் அமாவாசை அன்று பகல் பொழுதில் நிகம்பலா யாகம் (மிளகாய் யாகம்) நடைபெறும். இந்நிகழ்வில் ஊர் மக்கள் அனைவரும் கலந்து கொள்வது வழக்கமாக இருந்து வருகிறது.

இக்கோயில் மிகவும் பிரசித்தி பெற்றதால், உள்ளூர் மக்கள் மட்டுமல்லாது, வெளி மாநில மற்றும் வெளிநாடு வாழ் இந்தியர்களும் (NRI) மேலும், வெளிநாட்டு சுற்றுலா பயணிகளும் வருகை புரிகின்றனர்.  

பகுப்பு:கடலூர் மாவட்டத்திலுள்ள அம்மன் கோயில்கள்
பூனையின் உணர்வுகள்

**பூனையின் உணர்வுகள்** (Cat Sense) என்பது 2013 ஆம் ஆண்டு *ஜான் பிராட்ஷா* என்பவரால் எழுதப்பட்ட ஓர் ஆவணப்புத்தகமாகும். இப்புத்தகமானது ஆகத்து 15, 2013 அன்று வெளியிடப்பட்டது. மேலும், இப்புத்தகமானது 2013 ஆம் ஆண்டு மிகச்சிறந்த விற்பனை ஆனதாக த நியூயார்க் டைம்ஸ் என்னும் நாளிதழில் வெளியானது. அவரது பூனையின் உணர்வுகளின் பொருளில், அவரது நகைச்சுவை அணுகுமுறை, பகிரங்கமாக பொதுமக்களிடம் நல்ல வரவேற்பையும், பாராட்டுதலையும் பெற்றது. பெரும்பாலான நாளிதழ்களும், வானொலிகளும் நல்ல விமர்சனங்களை கொடுத்தது.

## மேற்கோள்கள்

பகுப்பு:ஆங்கில நூல்கள்
பகுப்பு:அமெரிக்க நூல்கள்
பகுப்பு:நூல்கள் பற்றிய குறுங்கட்டுரைகள்
குளோரோபீனால் சிவப்பு

**குளோரோபீனால் சிவப்பு** (*Chlorophenol red)* என்பது ஒரு நிறங்காட்டும் சாயமாகும். காரகாடித்தன்மைச் சுட்டெண் (pH) மதிப்பு 4.8 முதல் 6.7 வரையுள்ள நிலையில் மஞ்சள் நிறத்திலிருந்து ஊதா நிறத்திற்கு இந்நிறங்காட்டி மாறக்கூடியது ஆகும்
புறஊதா-கட்புலனாகும் நிறமாலையில் இது 572 நானோ மீட்டரில் புலப்படும்.

## மேற்கோள்கள்

பகுப்பு:குளோரோ அரீன்கள்
பகுப்பு:கரிமச் சேர்மங்கள்
திருப்பாற்கடல் கரபுரீசுவரர் கோயில்

**திருப்பாற்கடல் கரபுரீசுவரர் கோயில்** வேலூர் மாவட்டத்தில் உள்ள  தேவார வைப்புத்தலமாகும்.  

## அமைவிடம்
காஞ்சீபுரம்-வேலூர் சாலையில் காவேரிப்பாக்கத்தை அடுத்து திருப்பாற்கடல் அமைந்துள்ளது. இவ்வூர் கரபுரம் என்றும் அழைக்கப்படுகிறது.   

## இறைவன்
இக்கோயிலில் உள்ள இறைவன் கரபுரீசுவரர் ஆவார். இறைவி அபீதகுஜாம்பாள் ஆவார். 

## பிற சன்னதிகள்
நேரே வாயில் வழியாக சென்று மூலவரை தரிக்கலாம்.  கிழக்கு நோக்கிய மூன்று நிலை ராஜகோபுரம், தென்கிழக்கில் மடப்பள்ளியும், வடகிழக்கில் நவகிரக சன்னதி ஆகியவை உள்ளன. அடுத்து, யாகசாலையும், வில்வ மரமும் உள்ளன. திருச்சுற்றில் சங்கடஹர கணபதி, வள்ளிதெய்வானையுடனான ஷண்முகர் ஆகியோர் உள்ளனர். மேற்கு கோஷ்டத்தில் மகாவிஷ்ணு அமர்ந்த நிலையில் பிரயோக சக்கரம் ஏந்தியபடி உள்ளார். 

## மேற்கோள்கள்

பகுப்பு:வேலூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்
திருமணம் (தொலைக்காட்சித் தொடர்)

**திருமணம்** என்பது  8 அக்டோபர் 2018 முதல் 16 அக்டோபர் 2020 ஆம் ஆண்டு வரை கலர்ஸ் தமிழ் தொலைக்காட்சியில் திங்கள் முதல் சனிக்கிழமை வரை இரவு 10 மணிக்கு ஒளிபரப்பான காதல் மற்றும் குடும்பம் சார்ந்த தொலைக்காட்சி நாடகத் தொடர் ஆகும்.

இந்த தொடர் கன்னட மொழியில் புகழ் பெற்ற 'அக்னிசாட்சி' என்ற தொடரின் மறு ஆக்கம் ஆகும். புதுமுக நடிகர் சித்து என்பவர் சந்தோஷாகவும் இவருக்கு ஜோடியாக நந்தினி தொடர் புகழ் 'ஷ்ரேயா அஞ்சன்' என்பவர் ஜனனியாகவும் நடித்துள்ளனர்.

இந்த தொடரை அத்தியாயம் 1 முதல் 76 வரை பிரபல தமிழ்த் திரைப்பட இயக்குநர் 'மித்ரன் ஜவஹர்' என்பவர் இயக்கியுள்ளார். ஒளிப்பதிவாளர் 'பாலசுப்ரமணியம்' ஒளிப்பதிவு செய்கின்றார், இவர் தேவர் மகன், திருடா திருடா போன்ற 50 மேட்பட்ட திரைப்படங்களுக்கு ஒளிப்பதிவு செய்துள்ளார் என்பது குறிப்பிடத்தக்கது.

## கதைச்சுருக்கம்
சந்தோஷ் வேறு ஒரு பெண்ணைக் காதலித்து, குடும்பத்தினரின் நிர்ப்பந்தத்தின் பெயரில் ஜனனியை திருமணம் செய்கின்றான்.
இத்திருமணத்தை விரும்பாத சந்தோஷ் ஜனையிடம் விவாகரத்து செய்ய கையெழுத்து வாங்குகிறான். விவாகரத்திற்குப் பிறகு ஜனனி மற்றும் சந்தோஷ் இடையே அன்பும், வெறுப்பும் கலந்த ஓர் உறவு நீள்கிறது. அந்த உறவில் காதலும் துளிர்க்கிறதா என்பதுதான் கதை.

## நடிகர்கள்
### முதன்மை கதாபாத்திரம்
* சித்து - சந்தோஷ்
* ஷ்ரேயா அஞ்சன் - ஜனனி

### சந்தோஷ் குடும்பத்தினர்
* இந்துமதி - மாயா (அண்ணி)
* சிவலிங்கம் பானு - சீனிவாசன் (அப்பா)  
* தீபக் - நவீன் (சகோதரன்) 
* டினா - ஆர்த்தி (மாயாவின் சகோதரி)
* பீட்டோ - கெளதம் (சந்தோஷ் நண்பன்)
* ரெய்சா ரெய் - சுவேதா (சகோதரி)

### ஜனனி குடும்பத்தினர்
* மனோஜ் குமார் - லக்ஷ்மணன் (அப்பா)
* கிருவா - சுமதி (அம்மா)
* பிரீத்தி (2018-2020) → வித்தியா சந்திரன் (2020) - அனிதா (சகோதரிகள்)
* ஹரி கிருஷ்ணா - வினோத் (சகோதரன்)
* ரேகா - வாணி (வினோத் மனைவி)
* மைத்ரேயன் - ஆனந்த் (உறவினர்)

### துணை கதாபாத்திரம்
* ஷெரின் ஜானு - சக்தி (சந்தோஷின் முன்னாள் காதலி) 
* பாலசுப்ரமணியம்  
* அட்லின்   
* தீபா 
* சுவேதா
* அர்ச்சனா

### சிறப்புத் தோற்றம்
* சூரி - (பகுதி 1)  
* ஊர்வசி -

## சாதனை
இந்த தொடர் சில மணிநேரம் தேசிய அளவிலான டுவிட்டர் ட்ரெண்ட்டிங்கில் திருமணம் ஹேஷ் டாக் (#திருமணம்) முதல் இடம் பெற்றிருந்தது என்பது குறிப்பிடத்தக்கது.

## விருதுகள் மற்றும் பரிந்துரைகள்

## ஆதாரங்கள்

## வெளி இணைப்புகள்
*

பகுப்பு:கலர்ஸ் தமிழ் தொலைக்காட்சி நிகழ்ச்சிகள்‎
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:கன்னடத்தில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
டான்ஸ் விஸ் டான்ஸ்

**டான்ஸ் விஸ் டான்ஸ்** என்பது 2018 ஆம் ஆண்டு முதல் கலர்ஸ் தமிழ் தொலைக்காட்சியில் நவம்பர் 24 முதல் சனி மற்றும் ஞாயிறு இரவு 8 மணிக்கு ஒளிபரப்பான நடன நிகழ்ச்சி இதுவாகும். இந்த தொடரை கீர்த்தி மற்றும் விஜய் தொகுத்து வழங்க, பிரபல நடன இயக்குநர் பிருந்தா மற்றும் தமிழ்த் திரைப்பட நடிகர் நகுல் ஆகியோர் நடுவராக இருந்தார்கள் .  இந்த நடன நிகழ்ச்சியின் வெற்றியாளர் அங்கிதா மற்றும் பூஜா ஆவார்கள்.

## வெற்றியாளர்கள்

## போட்டியாளர்கள்

## சிறப்பு விருந்தினர்கள்

## ஆதாரங்கள்

## வெளி இணைப்புகள்
* கலர்ஸ் தமிழ் முகநூல் in தமிழ்
* கலர்ஸ் தமிழ் யூட்யுப் in தமிழ்

பகுப்பு:கலர்ஸ் தமிழ் தொலைக்காட்சி நிகழ்ச்சிகள்‎
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் நடன தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
ஐதரசன் ஆற்றல் தொழில்நுட்பத்திற்கான அனைத்துலக மையம்

**ஐதரசன் ஆற்றல் தொழில்நுட்பத்திற்கான அனைத்துலக மையம்** (*The International Centre for Hydrogen Energy Technologies*) என்பது ஐக்கிய நாடுகள் சபை தொழிற்துறை வளர்ச்சி நிறுவனத்தின் ஒரு சிறப்புத் திட்டமாகும். குறிப்பாக வளர்ந்துவரும் நாடுகளின் எதிர்கால பொருளாதாரத்தை அபிவிருத்தி செய்யும் நோக்கத்துடன், ஐதரசன் ஆற்றல் தொழில்நுட்பங்களின் சாத்தியமான செயலாக்கங்களை ஆதரிப்பதும் அவற்றை செய்துகாட்டி ஊக்குவிப்பதும் இம்மையத்தின்  பணியாகும். ஐக்கிய நாடுகள் சபை தொழிற்துறை வளர்ச்சி நிறுவனத்திற்கும் துருக்கிய ஆற்றல் மற்றும் இயற்கைவளங்கள் அமைப்புக்கும் இடையே ஏற்பட்ட அறக்கட்டளை நிதி ஒப்பந்தம் மூலம் 2003 ஆம் ஆண்டில் ஐதரசன் ஆற்றல் தொழில்நுட்பத்திற்கான அனைத்துலக மையம் வியன்னாவில் தொடங்கப்பட்டது. 2004 ஆம் ஆண்டு முதல் செயல்படத் தொடங்கிய இந்நிறுவனம் 2012 ஆம் ஆண்டு டிசம்பரில் மூடப்பட்டது 

## மேற்கோள்கள்

## ஆதாரங்கள்
*Independent Mid-Term Review of the UNIDO Project: Establishment and operation of the International Centre for Hydrogen Energy Technologies (ICHET), TF/INT/03/002 
*United Nations Industrial Development Organization - Europe and NIS Programme in Action 2009 .

பகுப்பு:ஐக்கிய நாடுகள் நிறுவனங்கள்
பகுப்பு:பன்னாட்டு அமைப்புகள்
உலகளாவிய காற்று ஆற்றல் சபை

**உலகளாவிய காற்று ஆற்றல் சபை** (*Global Wind Energy Council*) 2005 ஆம் ஆண்டு நிறுவப்பட்டது, ஒட்டுமொத்த காற்று ஆற்றல் துறைக்கும் சர்வதேச அளவில் ஒரு நம்பகமான பிரதிநிதி மன்றமாக இச்சபை இயங்குகிறது. உலகின் முன்னணி எரிசக்தி ஆதாரங்களில் ஒன்றாக காற்று ஆற்றலை மாற்றுவதும், கணிசமான சுற்றுச்சூழல் மற்றும் பொருளாதார நன்மைகள் வழங்கும் வகையில் காற்று சக்தியை உறுதிப்படுத்துவதும் இச்சபையின் நோக்கமாகும் .

தற்காலிக விநியோக தொடர் இடர்பாடுகள் இருந்த போதிலும், சர்வதேச காற்றுச் சந்தைகள் தங்கள் வலுவான வளர்ச்சியைத் தொடர்கின்றன என்று உலகளாவிய காற்று ஆற்றல் சபை  வெளியிட்டுள்ள ஒரு புதிய அறிக்கை தெரிவிக்கிறது. நிறுவப்பட்ட காற்று ஆலை உற்பத்தித் திறன் 2006 ஆம் ஆண்டில் உலகளாவிய அளவில் 25% அதிகரித்தது, 18 பில்லியன் யூரோ (23 பில்லியன் அமெரிக்க டாலர்) மதிப்புள்ள புதிய சாதனங்களை உருவாக்கப்பட்டன. 74 கிகாவாட் மதிப்புள்ள ஆற்றல் காற்று ஆலைகள் மூலம் உருவாக்கப்பட்டது. 48 கிகாவாட் அளவுக்கு திறன் கொண்ட காற்று ஆலை ஆற்றல் உற்பத்தி செய்து ஐரோப்பிய ஒன்றியம் முன்னணி சந்தையாக விளங்கினாலும்,   வட அமெரிக்கா மற்றும் ஆசியா போன்ற பிற கண்டங்கள் விரைவாக இத்துறையில் வளர்ந்து வருகின்றன.

## மேற்கோள்கள்

## புற இணைப்புகள்
*Official website GWEC
*Global Wind Power Generated Record Year in 2006 
*Global wind 2006 report 
*GWEC Says Wind Boom will Continue
*Global Wind Energy

பகுப்பு:காற்று ஆற்றல்
பகுப்பு:காற்று
மிசோ தேசிய முன்னணி

**மிசோ தேசிய முன்னணி** (*Mizo National Front*) மிசோரமில் உள்ள ஒரு பிராந்திய அரசியல் கட்சியாகும். 1959-ல் அசாம் மாநிலத்தின் மிஸ்ஸோ பகுதியின் பஞ்சம் சூழ்நிலையில் இந்திய மத்திய அரசாங்கத்தின் செயலற்ற தன்மையை எதிர்த்துப் போராடிய பிறகு மிசோ தேசிய முன்னணி உருவானது. 1966 ல் கிளர்ச்சிகளிலும், திரைமறை வேலைகளிலும் ஈடுபட்ட இவ்வமைப்பு, 1986 ஆம் ஆண்டில் மிசோ உடன்படிக்கை இந்தியாவின் அரசாங்கத்துடன் கையெழுத்திட்டது, பிரிவினை மற்றும் வன்முறையைத் தவிர்த்தது.

11 திசம்பர் 2018-ல் வெளியான தேர்தல் முடிவுகளின் அடிப்படையில் இக்கட்சி ஆட்சி அமைக்க உரிமைகோரியுள்ளது.

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:மிசோரம் அரசியல் கட்சிகள்
அரசியல் பொருளாதாரம்

**அரசியல் பொருளாதாரம்** (*political economy*) என்பது அரசு, சட்டம், விதிகள் ஆகியவற்றிற்கும் உற்பத்தி, வணிகம் அவற்றிற்கும் இடையே உள்ள தொடர்புகளைப் பற்றியும் தேசிய உற்பத்தி, செல்வத்தைப் பகிர்வது பற்றியும் ஆராய்கின்றது. அரசியல் பொருளாதாரம் பற்றிய ஆய்வுகள் ஆங்கில அறிஞர்களான ஆடம் சிமித், டேவிட் ரிக்கார்டோ, மால்தசு ஆகியோரிடமிருந்து தொடங்குகிறது. பத்தொன்பதாம் நூற்றாண்டின் தொடக்கத்தில் பொருளாதாரம் அரசியல் பொருளாதாரம் என்று அழைக்கப்படத் தொடங்கியது. அரசியல் பொருளாதாரம் என்பது பொலிடிகல் எகானமி (political economy) என்ற ஆங்கிலச் சொல்லின் தமிழ் மொழிபெயர்ப்பாக அமைகின்றது.

## மேற்கோள்கள்

## வெளி இணைப்புகள்
* "Politics and economics"  article links.
* National System of Political Economy 


பகுப்பு:பொருளாதார முறைமைகள்
சக்திகாந்த தாஸ்

**சக்திகாந்த தாஸ்**, (பிறப்பு: 26 பெப்ரவரி 1957)  இந்திய ரிசர்வ் வங்கி ஆளுநர் மற்றும் முன்னாள் இந்திய ஆட்சிப் பணி அதிகாரியாவார்.  இந்திய ரிசர்வ் வங்கியின் 25 ஆவது ஆளுநராகத் தற்போதுள்ளார். இதற்கு முன்னர் இந்தியாவின் பதினைந்தாம் நிதி ஆணையத்தின் உறுப்பினராகவும், ஜி 20 இந்தியப் பிரதிநிதியாகவும் இருந்துள்ளார். பொருளாதார விவகாரச் செயலாளர், வருவாய்த்துறைச் செயலாளர், உரத்துறைச் செயலாளர் உட்பட இந்திய ஆட்சிப் பணியில் மத்திய மற்றும் தமிழக அரசின் பல்வேறு துறைகளில் பணியாற்றியவர்.

## இளமையும் கல்வியும்
இவர் ஒடிசா மாநிலத்தில் பிறந்தவரார். புவனேஷ்வர் நகரில் டிமான்ஸ்ட்ரேஷன் மல்டிபர்பஸ் பள்ளியில் பள்ளிப்படிப்பை முடித்தார். புதுதில்லி புனித ஸ்டீபன் கல்லூரியில் இளநிலைப் பட்டம் மற்றும் முதுநிலைப் பட்டம் பெற்றார். இந்திய மேலாண்மை கழகத்தில் நவீனப் பொருளாதார நிர்வாகமும், இன்ஸ்டிட்யூட் பக்ளிக் என்டர்பிரைஸில் நிதி நிர்வாகத்தில் அலுவல்ரீதியான பயிற்சியும் பெற்றார். இந்திய நிர்வாக அலுவலர் கல்லூரியில் திட்ட மேலாண்மைப் படிப்பில் பட்டயம் பெற்றவர். மேலும் இந்திய மேலாண்மை கழகத்திலும் ஹிமாச்சல் பிரதேச பொது நிர்வாகக் கல்வி நிறுவனத்திலும் பயிற்சி பெற்றவராவார்

## பணிகள்
[alt=|இடது|thumb|இந்தியாவிற்கான அமெரிக்கத் தூதர்  [ரிச்சர்ட் வர்மாவுடன் வெளிநாட்டுக் கணக்கு வரி உடன்பாட்டுச் சட்டத்தில் (FATCA) கையெழுத்திடுகிறார்]]

2014 ஜூன் மாதம் நியமனத்திற்கான அமைச்சரவைக் குழுவின் பரிந்துரையில் வருவாய்த்துறை செயலாளரக ஆனார்.

தொழில்துறைத் தலைமைச் செயலர், வருவாய்த்துறை சிறப்பு ஆணையர், வணிகவரித் துறை செயலர், ஏய்ட்ஸ் கட்டுப்பாட்டுக் குழுகத்தின் திட்ட இயக்குநர், திண்டுக்கல் மற்றும் காஞ்சிபுர மாவட்ட ஆட்சித் தலைவர் எனத் தமிழக அரசின் பல்வேறு துறைகளில் பணியாற்றியவர். மற்றும் மத்தியப் பொருளாதார விவகாரச் செயலாளர், மத்திய வருவாய்த் துறைச் செயலாளர், நிதி அமைச்சகத்தின் சிறப்புச் செயலர் மற்றும் கூடுதல் செயலர் என இந்திய அரசின் பல்வேறு துறைகளிலும் பணியாற்றியவர்.

2015 ஆகஸ்ட்டில் இவரைப் பொருளாதார விவகாரச் செயலாளராக நியமனத்திற்கான அமைச்சரவைக் குழு நியமித்தது.

#### ரிசர்வ் வங்கி
2018 டிசம்பரில் ரிசர்வ் வங்கியின் ஆளுநராக மூன்றாண்டுகளுக்குப் பதிவியேற்றார்.

## மேற்கோள்கள்


## வெளியிணைப்பு
* 
* 
* 

பகுப்பு:1955 பிறப்புகள்
பகுப்பு:இந்திய ரிசர்வ் வங்கியின் ஆளுநர்கள்
பகுப்பு:இந்திய ஆட்சிப் பணி அலுவலர்கள்
பகுப்பு:வாழும் மக்கள்
பகுப்பு:ஒடிசா நபர்கள்
பகுப்பு:1957 பிறப்புகள்
அப்பியாசம்

**அப்பியாசம்** (*Abhyāsa*) என்பது இந்து சமயத்தில் பின்பற்றப்படும் மனக்கட்டுப்பாட்டு பயிற்சியாகும். நீண்ட காலமாக இப்பயிற்சி ஓர் ஆன்மீகப் பயிற்சியாக வழக்கமாக தொடர்ச்சியாகப்  பின்பற்றப்பட்டு வருகிறது.  தன்னுடைய யோக சூத்திரங்களில் பதஞ்சலி மகரிசி  யோகாவைப் பற்றி முறையாக  கூறியுள்ளார்.  இவர் இயற்றிய பதஞ்சலி யோக சூத்திரம் எனும் நூலே யோகக் கலைக்கு அடிப்படையாக விளங்குகிறது.

வைராக்கியத்துடன் மனதை அடக்குவதற்கும் யோகா மிக அவசியமானதென்று பகவத்கீதையில் கடவுளாகக் கருதப்படும் கிருட்டிணரும் இதன் முக்கியத்துவத்தை விளக்கியுள்ளார் . பயிற்சி (அப்பியாசம்) மற்றும் வைராக்கியம் என்ற இரண்டு நடைமுறைகளும் உணர்வுகளைக் கட்டுப்படுத்த தேவையானவை என்று யோக சூத்திரம்1:12 கூறுகிறது  நீடித்த அமைதி நிலைக்கு பயிற்சியே உரிய வழிமுறையாகும் என பதஞ்சலியின் யோக சூத்திரத்தை சிப் ஆட்ரான்பிட் மொழிபெயர்த்துள்ளார்

## மேற்கோள்கள்
 

.

பகுப்பு:யோகக் கலை
தேசிய ஐதரசன் மற்றும் எரிபொருள் மின்கல நாள்

**தேசிய ஐதரசன் மற்றும் எரிபொருள் மின்கல நாள்** (*National Hydrogen and Fuel Cell Day*) என்பது எரிபொருள் மின்கலம் மற்றும் ஐதரசன் ஆற்றல் சங்கத்தால் தோற்றுவிக்கப்பட்ட்து. எரிபொருள் மின்கலம், ஐதரசன் தொழில்நுட்பம் தொடர்பான விழிப்புணர்வை உண்டாக்குதல் இன்று இத்துறையின் வீச்சு மற்றும் எதிர்காலத்தில் இத்தொழில் துறை  எவ்வளவு தூரம் மேம்படப்போகிறது என்பதை கொண்டாடுவதும் இத்தினம் அனுசரிப்பதன் நோக்கமாகும்.
 
அக்டோபர் மாதம்  8 ஆம் நாள் (10.08) இக்கொண்டாட்டத்திற்கான நாளாகத் தேர்ந்தெடுக்கப்பட்டது. ஐதரசனின் அணு எடையான 1.008 என்பதை அட்டிப்படையாக்க் கொண்டு இந்த நாள் தெரிவு செய்யப்பட்டது.

அலுவல் ரீதியாக அக்டோபர் மாதம் 8 ஆம் நாள் தேசிய ஐதரசன் மற்றும் எரிபொருள் மின்கல நாள் தெரிவு செய்யப்பட்டது முறையாக அறிவிக்கப்பட்டது

## தேசிய ஐதரசன் மற்றும் எரிபொருள் மின்கல நாள் நிகழ்வுகள்

நாடு முழுவதும் உள்ள எரிபொருள் செல் மற்றும் ஐதரசன் ஆற்றல்  சங்கத்தின் உறுப்பினர்கள், தொழில் நிறுவனங்கள், கூட்டுக் குழுக்கள், மாநில மற்றும் மத்திய அரசாங்கங்கள் மற்றும் தனிநபர்கள் பல்வேறு நடவடிக்கைகள் மற்றும் நிகழ்வுகளுடன் தேசிய ஐதரசன் மற்றும் எரிபொருள் மின்கல தினத்தைக் கொண்டாடி நினைவுகூர்கின்றனர் .
* 2017 நடவடிக்கைகள்
* 2016 நடவடிக்கைகள்
* 2015 நடவடிக்கைகள்

## அமெரிக்கத் தீர்மானங்கள்

*115 வது காங்கிரசு – 2018 ஆம் ஆண்டு அக்டோபர் 1 அன்று ஆலோசனைசபை தீர்மானம் 664 ஐ நிறைவேற்றியது. இதன்படி தேசிய ஐதரசன் மற்றும் எரிபொருள் மின்கல நாள் அக்டோபர் 8 என்று முடிவெடுக்கப்பட்டது. 
*115 வது காங்கிரசு  - 2017 ஆம் ஆண்டு அக்டோபர் 5 அன்று ஆலோசனைசபை தீர்மானம் 287 ஐ நிறைவேற்றியது. இதன்படி தேசிய ஐதரசன் மற்றும் எரிபொருள் மின்கல நாள் அக்டோபர் 8 என்று முடிவெடுக்கப்பட்டது.
*114 வது காங்கிரசு  - 2016 ஆம் ஆண்டு செப்டம்பர்  26 அன்று ஆலோசனைசபை தீர்மானம் 573 ஐ நிறைவேற்றியது. இதன்படி தேசிய ஐதரசன் மற்றும் எரிபொருள் மின்கல நாள் அக்டோபர் 8 என்று முடிவெடுக்கப்பட்டது.
*114 வது காங்கிரசு - 2015 ஆம் ஆண்டு செப்டம்பர் 29 அன்று ஆலோசனைசபை தீர்மானம் 217 ஐ நிறைவேற்றியது. இதன்படி தேசிய ஐதரசன் மற்றும் எரிபொருள் மின்கல நாள் அக்டோபர் 8 என்று முடிவெடுக்கப்பட்டது.

## மேற்கோள்கள்

.

பகுப்பு:ஆற்றல்
பகுப்பு:ஐதரசன்
பகுப்பு:அக்டோபர் சிறப்பு நாட்கள்
பகுப்பு:எரிபொருள் மின்கலங்கள்
பகுப்பு:மாற்று ஆற்றல்
அனைத்திந்திய மஜ்லிசே இத்திகாதுல் முசுலிமீன்

**அனைத்திந்திய மஜ்லிசே இத்திகாதுல் முசுலிமீன்** (, *All India Majlis-e-Ittehad-ul Muslimeen*, AIMM) சுருக்கமாக **மஜ்லிஸ் கட்சி** என்பது இந்திய மாநிலமான தெலுங்கானாவை அடிப்படையாகக் கொண்டு இயங்கும் ஒரு அங்கீகரிக்கப்பட்ட பிராந்திய அரசியல் கட்சியாகும்.  பிரித்தானிய இந்தியாவின் ஹைதராபாத் மாநிலத்தில் 1927 ஆம் ஆண்டில் ஐதராபாத்து நகரத்தில் நிறுவப்பட்டது. 

## கட்சியின் தோற்றம்
1927 ஆம் ஆண்டில் ஐதராபாத் மாநிலத்தின் **நிசாம் மீர் உஸ்மான் அலி கான்** அவர்களின் ஆலோசனையின் பேரில், ஐதராபாத் மாநிலத்தின் அதிகாரியாக இருந்த **நவாப் முகம்மது நவாஸ் கான்** என்பவரால் இக்கட்சி நிறுவப்பட்டு, வரையறுக்கப்பட்டது. பகதூர் யார் ஜங் இதன் முதல் தலைவராக 1938ஆம் ஆண்டு தேர்ந்தெடுக்கப்பட்டார்.

## தலைவர்
அசதுத்தீன் ஒவைசி இதன் தற்போதைய தலைவராக இருக்கிறார். இவர் 2004 ஆம் ஆண்டு முதல் இந்திய நாடாளுமன்றத்தின் மக்களவைக்கு ஹைதராபாத் தொகுதியில் இருந்து நான்கு முறை தேர்ந்தெடுக்கப்பட்டுள்ளார்.

## மாநிலத்தின் சட்ட மன்றத்தில்
* ஒருங்கிணைந்த ஆந்திர பிரதேசமாக இருந்த பொழுது 2009 ஆம் ஆண்டு  போட்டியிட்ட  7 சட்ட மன்ற தொகுதிகளையும் வென்றது. 
* 2018 ஆம் ஆண்டு தெலுங்கானா மாநிலத்தின் சட்ட மன்ற தேர்தலில் 8 தொகுதிகளில் போட்டியிட்டு 7 தொகுதிகளை இக்கட்சி கைப்பற்றியுள்ளது.. 

## ஆதாரங்கள்

பகுப்பு:இந்திய அரசியல் கட்சிகள்
பகுப்பு:ஆந்திர அரசியல் கட்சிகள்
பகுப்பு:தெலங்காணா அரசியல் கட்சிகள்
நியமனத்திற்கான அமைச்சரவைக் குழு

**நியமனத்திற்கான அமைச்சரவைக் குழு** (Appointments Committee of the Cabinet) இந்திய அரசின் முக்கியப் பதவிகளுக்கான நியமனங்களை முடிவு செய்யும் குழுவாகும். இக்குழுவில் பிரதமரும், உள்துறை அமைச்சரும் உள்ளனர். முன்னர், பொறுப்பு அமைச்சர்களும் இக்குழுவில் இருந்தனர். ஆனால், புதிய அறிவிப்பிற்குப் பின்னர் (14 ஜூலை 2016) அவர்கள் இக்குழுவில் அங்கம் வகிக்கவில்லை.

இந்திய அரசின் 1961 வர்த்தகப் பரிவர்த்தனை விதிகளின்படி, அனைத்து முக்கிய நியமனங்களுக்கும் இக்குழு ஒப்புதல் அளிக்கவேண்டும். பொதுத்துறை நிறுவனங்களின் மேல்மட்டக் குழு நியமனத்திற்கும் இக்குழுவின் ஒப்புதல் வேண்டும். மத்தியப் புலனாய்வுத் துறை இயக்குநர், இந்திய ரிசர்வ் வங்கி ஆளுநர், மத்திய கண்காணிப்பு ஆணையச் செயலாளர், பாபா அணு ஆராய்ச்சி மைய இயக்குநர் போன்றவை இக்குழுவின் ஒப்புதல் தேவைப்படும் சில பதவிகளாகும்.

## மேற்கோள்கள்

பகுப்பு:இந்திய_அரசு
அம்பி, மன்னர்

**அம்பி** (**Taxiles**) (கிரேக்க மொழி: Tαξίλης or Ταξίλας); கி.மு. நான்காம் நூற்றாண்டில்,  பேரரசர் அலெக்சாந்தர் இந்தியாவின் மீது படையெடுத்த போது,  பரத கண்டத்தின் மேற்கே தற்கால செனாப் ஆறு மற்றும் ஜீலம் ஆறுகளுக்கிடையே, உள்ள பகுதியான தக்சசீலா இராச்சியத்தை ஆண்ட  இந்து சமய அரசன் ஆவார். பண்டைய இந்தியாவில் இம்மன்னரை **அம்பி** (**Ambhi**) என்பர். இம்மன்னர்  தக்சசீலா பகுதிகளை ஆண்டதால், கிரேக்க வரலாற்று குறிப்புகளில் இம்மன்னரின் பெயர் **தக்சில்ஸ்** என்று குறிப்பிடப்பட்டுள்ளது.

## வரலாறு
கிமு 327ல் பேரரசர் அலெக்சாந்தர் இந்தியாவின் மீது படையெடுத்த போது முதலில் காந்தார நாட்டின் தலைநகரான தட்சசீலத்தை தாக்கினார். அலெக்சாந்தரின் படைகளை எதிர் கொள்ள இயலாத மன்னர் அம்பிராஜின் மகனான அம்பிகுமார்என்ற அம்பி, அலெக்சாந்தரிடம் சமாதானம் பாரட்ட,  200 இராத்தல் வெள்ளி, 3,000 காளைகள், 10,000 ஆடுகள், 30 போர் யானைகள், 7,00 போர்க் குதிரைகளை அலெக்சாந்தருக்கு பரிசளித்தான். மேலும் அலெக்சாந்தரின் படைகள், சிந்து ஆற்றை கடந்து பஞ்சாப் பகுதிகளுக்குச் செல்ல உதவி செய்தார்.  அம்பியின் இச்செயலை, பஞ்சாப் பகுதி மன்னர் புருசோத்தமன் இகழ்ந்துரைத்தார். மன்னர் அம்பியின் வழிகாட்டுதலின் படி, 50,000 கிரேக்கப் படைகள் சிந்து ஆற்றைக் கடந்து ஹைடாஸ்பெஸ் போரில்  பஞ்சாப் மன்னர் புருசோத்தமனை, அலெக்சாந்தரின் படைகள் வெற்றி கண்டது.   

## இதனையும் காண்க
* புருசோத்தமன்
* ஹைடாஸ்பெஸ் யுத்தம்

## அடிக்குறிப்புகள்

## மேற்கோள்கள்
* Robin Lane Fox, 1973. *Alexander the Great*, Chapters 24 ff
* 
* Smith, William (editor) 1867. *[[Dictionary of Greek and Roman Biography and Mythology]]*, "Taxiles (1)" , (Boston)

பகுப்பு:இந்தியப் பேரரசர்கள்
பகுப்பு:பாக்கித்தான் வரலாறு
பகுப்பு:பஞ்சாபின் வரலாறு
பெனுகொண்டாபுரம் ஏரி

**பெனுகொண்டாபுரம் ஏரி**  என்பது கிருட்டிணகிரி மாவட்டம், மத்தூரை அடுத்து உள்ள ஒரு ஏரி ஆகும். இந்த ஏரி 504.8 ஏக்கர் பரப்பளவில் அமைந்துள்ளது.  தென்பெண்ணை ஆற்றின் குறுக்கே கட்டப்பட்டுள்ள நெடுங்கல் அணையில் இருந்து பாரூர் ஏரிக்கு திறந்து விடப்படும் நீர், அந்த ஏரியின் பாசண வாய்கால் வழியாக பெனுகொண்டாபுரம் ஏரியை வந்தடைகிறது. இந்த ஏரியில் 19 அடியில் 140 மில்லியன் கன அடி நீர் தேக்கிவைக்கப்படுகிறது. இந்த ஏரியில் இருந்து ஒட்டப்பட்டி, மாதம்பதி, கொடமாண்டப்பட்டி, அந்தேரிப்பட்டி, திப்பம்பட்டி, ஊராட்சிகளில் உள்ள இரண்டாயிரம் ஏக்கர் நிலங்கள் பாசன வசதியைப் பெறுகின்றன.  

## மேற்கோள்கள்

பகுப்பு:கிருட்டிணகிரி மாவட்ட ஏரிகள்
நந்தா கலை மற்றும் அறிவியல் கல்லூரி

**நந்தா கலை மற்றும் அறிவியல் கல்லூரி **, என்பது ஈரோடு மாவட்டம், ஈரோட்டில் அமைந்துள்ள ஒரு கலை அறிவியல் கல்லூரி ஆகும். இது பாரதியார் பல்கலைக்கழகத்தின் இணைவுபெற்ற கல்லூரிகளில் ஒன்றாகும். இக்கல்லூரி ஸ்ரீ நந்தா கல்வி அறக்கட்டளையால் 2000-ஆம் ஆண்டில் தொடங்கப்பட்டது.

## அறிமுகம்
இக்கல்லூரி ஈரோடு மாவட்டம் ஈரோட்டில் அமைந்துள்ளது. இக்கல்லூரி *தரமான கல்வி மற்றும் வேலைவாய்பிற்கான திறனூக்கப் பயிற்சி* என்னும் நோக்கத்தோடு தொடங்கப்பட்டது. இக்கல்லூரியில் 23 இளநிலைப் படிப்புகளும், 13 முதுநிலைப் பாடப் பிரிவுகளும் உள்ளது. 2018-ஆம் ஆண்டின் அடிப்படையில் இக்கல்லூரியில் 132 ஆசிரியர்களும், 27 ஆசிரியர் அல்லாத பணியாளர்களும் இருக்கின்றனர். மேலும் இந்தாண்டு காலகட்டத்தில் இக் கல்லூரியில் 3500-இற்கும் மேற்பட்ட இருபால் மாணவர்கள் பயில்கின்றனர். இக்கல்லூரியில் ஏழு துறைகளில் முனைவர் பட்ட ஆராய்ச்சிப்படிப்பகள் வழங்கப்படுகின்றன.

## மேற்கோள்கள்

பகுப்பு:ஈரோடு மாவட்டத்திலுள்ள தனியார் கலைக் கல்லூரிகள்
பகுப்பு:பாரதியார் பல்கலைக்கழக இணைவுக்கல்லூரிகள்
அம்பேத்கர் தேசிய நினைவகம், தில்லி

**அம்பேத்கர் தேசிய நினைவகம்** (Dr. Ambedkar National Memorial) என்பது இந்தியாவின் தலைநகரமான புது டில்லியில், அலிப்பூர் சாலையில் உள்ள ஒரு நினைவகமாகும். இந்த இடத்தில்தான் அம்பேத்கர் தன் வாழ்வின் இறுதிக் காலத்தைக் கழித்தார். இந்த நினைவகமானது அரசியலமைப்புச் சட்டப் புத்தக வடிவில் வடிவமைக்கப்பட்டு, பிரம்மாண்டமாகக் கட்டப்பட்டுள்ளது. 
## வரலாறு
1951இல் அம்பேத்கர் சட்ட அமைச்சர் பதவியைவிட்டு விலகிய பின்னர், சிரோஹி மன்னருக்குச் சொந்தமான வீட்டில் வாடகைக்குக் குடியேறினார். அதன் பின் இறக்கும் வரை தன் மனைவி சவிதாவுடன் 5 ஆண்டுகள் இங்கு வாழ்ந்தார். அப்போது அவர் எழுதிய முக்கியமான கடிதங்கள், மனுக்கள், விண்ணப்பங்கள், கட்டுரைகள், உரைகள் எல்லாவற்றிலும் *26, அலிப்பூர் சாலை* என்ற இந்த இடத்தின் முகவரி இருக்கிறது. பண்டைய இந்தியாவில் புரட்சியும் எதிர்ப்புரட்சியும், இந்து மதத்தின் புதிர்கள், புத்தரும் கார்ல் மார்க்ஸும், புத்தரும் அவரது தம்மமும் உள்ளிட்ட முக்கியமான நூல்களையும் இங்கிருந்துதான் எழுதியிருக்கிறார். இந்தியக் குடியரசுக் கட்சியைத் தொடங்க முடிவெடுத்து, அதற்கான ஆரம்பகட்டப் பணிகளையும் அம்பேத்கர் முடுக்கிவிட்டது இங்கிருந்துதான். நவீன இந்தியச் சமூக வரலாற்றில் அரங்கேறிய மாபெரும் திருப்புமுனை நிகழ்வான ‘பவுத்தம் திரும்புதலுக்கான’ முடிவுரையையும் இங்குதான் தீர்மானித்தார். இவ்வளவு சிறப்புவாய்ந்த வீட்டை ஜிண்டால் குடும்பத்தினர் வாங்கி இடித்துவிட்டனர். ஆனால் இங்கு பின்னர் புதிய நினைவகம் கட்டப்பட்டது. இந்த நினைவகத்தில் அம்பேத்கரின் அறை மீண்டும் தத்ரூபமாக உருவாக்கப்பட்டுள்ளது.
## நினைவகத்தில் உள்ளவை
நினைவகத்தின் இரு பக்கமும் அகன்ற எல்இடி திரையில் அம்பேத்கரின் வாழ்க்கை வரலாறு குறித்த செய்திகள், அரிய படங்கள், காணொளி மற்றும் ஒலிப்பதிவுகள், நிகழ்ச்சிகளின் தொகுப்பு போன்றவை காட்சிப்படுத்தப்பட்டுள்ளன. அம்பேத்கரின் வீடு, குடும்பம், வகுப்பறை, நூலகம், பரோடா சமஸ்தானத்தில் பணியாற்றியது, விடுதியிலிருந்து வெளியேற்றப்பட்டது உள்ளிட்டவை நவீனச் சிற்பக் கலையின் வழியாக தத்ரூபமாகச் செதுக்கப்பட்டுள்ளன. மேலும் அலுவலகத்தில் அம்பேத்கர் அமர்ந்து எழுதுவது போன்ற சிலையும், அதன் அருகே அவர் பயன்படுத்திய மை பேனா, தேடலுக்கான நூல்கள், பூதக் கண்ணாடி, தொலைபேசி, குடை, கைத்தடி, தொப்பி, தட்டச்சு இயந்திரம், சுற்றிலும் நூல்கள் வைக்கப்பட்டுள்ளன. பக்கத்து அறையில் அவரது உடைமாற்றும் மேசை, அதன் மேல் அம்பேத்கர் கடைசிக் காலத்தில் கற்றுக்கொண்டு இசைத்த‌ வயலின், சாய்வு நாற்காலி போன்றவை உள்ளன.

## இவற்றையும் பார்க்கவும்
* இந்தியாவில் உள்ள அருங்காட்சியகங்கள் பட்டியல்

## மேற்கோள்கள்

பகுப்பு:தில்லி அருங்காட்சியகங்கள்
பகுப்பு:2018-இல் உருவாக்கப்பட்ட அமைப்புகள்
பகுப்பு:அம்பேத்கர்
தரம் பார்த்தல்

thumb|அறியப்படாத அமிலம் அல்லது காரத்தின் செறிவினைக் காண்பதற்கான அளவறி பகுப்பாய்வே அமில-கார தரம் பார்த்தலாகும்.
**தரம் பார்த்தல்**(Titration) என்பது அளவறி பகுப்பாய்வு வேதியியலில் ஒரு பொதுவான ஆய்வக முறையாகும். இம்முறை அடையாளம் தெரிந்த ஒரு சோதனைப்பொருளின் செறிவினைக் கண்டறிய உதவுகிறது. தரம் பார்த்தல் சோதனைகளில் கன அளவுகள் முக்கியமான பங்காற்றுவதால் தரம் பார்த்தலானது பருமனறி பகுப்பாய்வு எனவும் அழைக்கப்படுகிறது. செறிவு காணி எனப்படும் வேதிப்பொருளானது, திட்டக் கரைசலாக தயாரிக்கப்படுகிறது. செறிவு மற்றும் பருமன் தெரிந்த ஒரு செறிவு காணி அல்லது தரம் பார்த்தல் கரைசலானது செறிவு காணப்பட வேண்டிய கரைசலுடன் அதன் செறிவினைக் காணும் பொருட்டு வினைபுரியச் செய்யப்படுகிறது. செறிவு காணப்பட வேண்டிய திரவம் வினையில் ஈடுபட்ட கன அளவானது தரம் பார்த்தலின் கன அளவு என அழைக்கப்படுகிறது.

## மேற்கோள்கள்

## வெளி இணைப்புகள்

*Wikihow: Perform a Titration
*An interactive guide to titration
*Science Aid: A simple explanation of titrations including calculation examples
*Titration freeware - simulation of any pH vs. volume curve, distribution diagrams and real data analysis
*Graphical method to solve acid-base problems, including titrations
*Graphic and numerical solver for general acid-base problems - Software Program for phone and tablets

பகுப்பு:பகுப்பாய்வு வேதியியல்
௭ன் ரத்தத்தின் ரத்தமே

**௭ன் ரத்தத்தின் ரத்தமே** 1989இல் வெளியாகிய தமிழ் அறிவியல் புனைக்கதைத் திரைப்படம். இது ஹிந்தி திரைப்படமான மிஸ்டர் இந்தியாவின் மறு ஆக்கமாகும். இப்படத்தின் இயக்குநர் க. விஜயன் ஆவார். பாக்யராஜ், மீனாட்சி சேசாத்ரி மற்றும் ஜனகராஜ் ஆகியோர் முக்கியக் கதாப்பாத்திரத்தில் நடித்திருந்தனர். இத்திரைப்படத்திற்கு சங்கர் கணேஷ் இசை அமைத்தார்.

## நடிகர், நடிகையர்

## பாடல்கள்
# வாத்தியாரே - எஸ்.ஜானகி
# ௭ன் ரத்தத்தின் - எஸ்.பி.பாலசுப்ரமணியம்
# ஓர் ஆயிரம் - எஸ். ஜானகி, எஸ். பி. பாலசுப்ரமணியம்
# இந்த ராகமும் - சித்ரா, மனோ
# என் பேரு ஸ்வீட்டி - எஸ்.ஜானகி

## மேற்கோள்கள்

பகுப்பு:1989 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
ஆப்கானித்தானின் மொழிகள்

thumb | வலது | ஆப்கானித்தானின் மொழிக்குழுக்களின் பரம்பல்
ஆப்கானித்தான் ஒரு பன்மொழி நாடாகும். தாரி மொழி மற்றும் பஷ்தூ மொழி ஆகிய இரண்டும் ஆப்கானித்தானில் அதிகம் பேசப்படும் மற்றும் அலுவல் மொழிகளாகும். தாரி மொழி ஆப்கானிஸ்தானில் பேசப்படும் பாரசீக மொழி வடிவின் ஒரு மாறுபாடு ஆகும். ஆப்கானிஸ்தான் அரசால் 1964 ஆம் ஆண்டில் அந்நாட்டில் பேசப்படும் பாரசீக மொழிக்கு தாரி மொழி என பெயரிடப்பட்டது. தாரி மொழியும் பஷ்தூ மொழியும் இந்திய-ஐரோப்பிய மொழிகளில் ஈரானிய மொழிக் குடும்பத்தைச் சார்ந்தது.

உஸ்பெக், டர்க்மேன், பாலோச்சி, பாஷாயி மற்றும் நூரிஸ்தானி மொழிகள் ஆப்கானித்தானில் பேசப்படும் சிறுப்பான்மை மொழிகள்.மொழியாலர் ஹரால்ட் ஹார்மன் ஆப்கானிஸ்தானில் 40 க்கும் மேற்பட்ட சிறு மொழிகள் தோன்றியதாக நம்புகிறார்.

## மேற்கோள்கள்

பகுப்பு:ஆசிய மொழிகள்
பகுப்பு:ஆப்கானிய மொழிகள்
இந்தியாவில் தொடக்கக் கல்வியில் கற்றல் விளைவுகள்

**தொடக்கக் கல்வியில் கற்றல் விளைவுகள்** (Learning Outcomes in Elementary Education) என்பது தேசியக் கல்வியியல் ஆராய்ச்சி மற்றும் பயிற்சி நிறுவனத்தால் இந்தியா முழுமைக்குமாக தயாரிக்கப்பட்ட ஒரு ஆவணமாகும். குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009 இல் கற்றல் விளைவுகள் என்ற வார்த்தை பயன்படுத்தப்பட்டிருந்தாலும், அது விரிவான முறையில் விளக்கப்படவில்லை. மத்திய மனித வள மேம்பாட்டுத் துறையின் முயற்சியினால் நாடு முழுவதிலும் உள்ள மாநில மற்றும் மாவட்ட நிலை வரை உள்ள கல்விசார் அலுவலர்கள் மற்றும் பொதுமக்களின் ஆலோசனைகள் பெறப்பட்டு கற்றல் விளைவுகளுக்கான இந்த ஆவணத்தை தேசியக் கல்வியியல் ஆராய்ச்சி மற்றும் பயிற்சி நிறுவனம் ஏப்ரல் 2017 இல் வெளியிட்டது. 

## கற்றல் விளைவுகள் வரையறுக்கப்பட வேண்டியதன் அவசியம்
மாணவர்கள், ஆசிரியர்கள், பெற்றோர்கள், சமுதாய உறுப்பினர்கள் மற்றும் கல்வித்துறை நிருவாகிகள் போன்றோர் மாணவர்களின் கற்றலை அறிந்து கொள்ளவும், கற்றல் மேம்பாட்டினைக் கண்காணிக்கவும் ஆர்வமாக இருந்தனர். இதற்கு சில வரன்முறைகள் தேவையாக இருந்தன. கற்றல் தொடர்ந்து நடைபெற்று வரும் நிலையில், குழந்தைகள் எவ்வாறு உள்ளனர் என்பதைக் கல்வித்துறை அமைப்பிற்கு தெரிவிப்பது  ஒரு சவாலாகவே இருந்து வந்தது. எனவே, கலைத்திட்ட எதிர்பார்ப்புகள் மற்றும் (தொடக்கக்கல்வியிலுள்ள அனைத்துப் பாடங்களுக்கான) கற்பித்தல் செயல்பாடுகளைக் கற்றல் விளைவுகளோடு இணைத்து ஒரு ஆவணத்தை தேசியக் கல்வியில் ஆராய்ச்சி மற்றும் பயிற்சி நிறுவனம் தயாரித்தது.

## தொடக்கக்கல்வியில் கற்றல் விளைவுகள் ஆவணம்
இந்த ஆவணம் தொடக்க நிலையில் ஒன்றாம் வகுப்பு முதல் எட்டாம் வகுப்பு வரையில் ஒவ்வொரு வகுப்பிற்கும் மொழிகள், கணக்கு, சூழ்நிலையியல், அறிவியல் மற்றும் சமூக அறிவியல் ஆகிய பாடங்களுக்கான கற்றல் விளைவுகளைக் கொண்டுள்ளது.

## வெளி இணைப்புகள்
http://mhrd.gov.in/sites/upload_files/mhrd/files/Learning_outcomes.pdf

## மேற்கோள்கள்

பகுப்பு:இந்தியாவில் கல்வி
ஈலியம் முப்படி

**ஈலியம் முப்படி** (*Helium trimer*) மூன்று ஈலியம் அணுக்கள் கொண்ட ஒரு பலவீனமான பிணைப்பு மூலக்கூறு ஆகும். வான் டெர் வால்சு விசை இந்த  மூன்று அணுக்களையும் இணைத்துள்ளது. மூன்று ஈலியம் அணுக்கள் இணைந்து உருவாகும் ஈலியம் முப்படி இரண்டு அணுக்கள் இணைந்து உருவாகும் ஈலியம் இருபடியைக்காட்டிலும் நிலைப்புத்தன்மை மிகுந்ததாக உள்ளது. மேலும் ஈலியம் -4 அணுக்களின் மூன்று அணு கலவையானது எஃபிமோவ் விளைவு என்ற குவாண்டம் இயங்கியல் விளைவைக் கொண்டுள்ளது .  ஈலியம் -3, ஓர் முப்படியை உருவாக்கும் என்று எதிர்பார்க்கப்படுகிறது, இருப்பினும் ஈலியம் -3 யைக் கொண்டுள்ள அடிப்படை இருபடிகள் முற்றிலும் நிலையற்றவையாகும் .

குளிர்ந்த ஈலியம் வாயுவை குழாய் முனை ஒன்றிலிருந்து ஒரு வெற்றிட அறைக்குள் விரிவடையச் செய்வதன் மூலம் ஈலியம் முப்படி மூலக்கூறுகள் உருவாக்கப்படுகின்றன. இதே முறையில் ஈலியம் இருபடியும் பிற ஈலியம் மூலக்கூறுத் தொகுதிகளும் உருவாக்கப்படுகின்றன. விளிம்பு விளைவு கீற்றணியின் மீது பருப்பொருள் அலையின் செயல்பாடு இம்மூலக்கூற்றின் இருப்பை நிருபித்தது .பயன்படுத்தப்படும் கீற்றணிகளில் மூலக்கூறுகள் புகுந்து செல்ல பட்டைகளுக்கு  இடையே காலியிடம் இருக்க வேண்டும், கண்ணாடி ஈலியத்தை தடுத்துவிடும் என்பது கவனிக்கத்தக்கது. கூலும் வெடிப்பு படமாக்கல் மூலம் ஈலியம் முப்படி மூலக்கூறுகளின் பண்புகளை கண்டறியமுடியும் . இம்முறையில் சீரொளியானது ஒரே நேரத்தில் மூன்று அணுக்களையும்  அயனியாக்குகிறது. இம்மூன்று அயனிகளும் தனித்தனியாகப் பிரிந்து நகர்கின்றன.  பின்னர் கண்டறியப்படுகின்றன.

ஈலியம் முப்படி மூலக்கூறுகள் 100 Å அளவுக்கு பெரிய மூலக்கூறுகளாகும். இவை ஈலியம் இருபடி மூலக்கூறுகளைக்காட்டிலும் பெரியவையாகும். எதிர்பார்த்தபடி அணுக்கள் சமச்சீர் முக்கோணத்தில் ஒழுங்கமைக்கப்படாமல் சீரற்ற வடிவ முக்கோணங்களை உருவாக்குகின்றன . 
  
ஓர் ஈலியம் அணு அயனியாக்கம் மற்றும் கிளச்சியடையும்போது அணுக்களிடையே கூலும்பிக் சிதைவு ஏற்படலாம். இதனால் பிரிக்கப்பட்டு தனித்தனியாக இருந்தாலும் முப்படியின் மற்ற அணுக்களுக்கு ஆற்றல் மாற்றப்படலாம். அணுக்கள் அருகருகே இருக்கும்போது இம்மாற்றம் நிகழும் வாய்ப்பு அதிகமாகும். அணுக்களுக்கிடையிலான இடைவெளி 3.3 முதல் 12 Å அளவு வரைக்கும் மாறுபடுகிறது 4He3 அணுத்திட்ட்த்தின் சராசரி மூலகூறிடை கூலும் சிதைவு இடைவெளி 10.4 Å இருக்கலாமென ஊகிக்கப்படுகிறது. 3He4He2 அணுத்திட்டத்தில் இந்த இடைவெளி 20.5 Å அளவுக்கு பெரியதாகும்.

## மேற்கோள்கள்

## மேலும் படிக்க
*

பகுப்பு:ஈலியம்
பகுப்பு:ஈலியம் சேர்மங்கள்
விருப்பசந்திரம்

**விருப்பசந்திரம்** (VERUPASANDIRAM) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  226  குடும்பங்கள் உள்ளன. கிராமத்தின் மொத்த மக்கள் தொகையானது 866 ஆகும். இதில் ஆண்கள் எண்ணிக்கை  445, பெண்களின் எண்ணிக்கை 421 என உள்ளது. மக்களின் கல்வியறிவு விகிதமானது  53.73 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்